
**Štatút žiackeho parlamentu**

V zmysle zákona Národnej rady Slovenskej republiky č.488 z 25. novembra 2021 /§ 26/, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov, a ktorým sa menia a dopĺňajú niektoré zákony, č. 54/2018 Z. z. zo 7. februára 2018, ktorým sa mení a dopĺňa zákon **č. 596/2003Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov** a v súlade s ustanovením Vyhlášky Ministerstva školstva, vedy, výskumu a športu Slovenskej republiky č. 230/2009 Z. z., ktorou sa mení vyhláška č.291/2004 Z. z., určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení školského parlamentu (ďalej len ŠP) pri **ZŠ s MŠ Novozámocká 129, Nitra** vydáva tento štatút školského parlamentu.

***Preambula***

**Žiacky parlament je iniciatívnym pomocným orgánom, vyjadrujúcim záujmy žiakov v oblasti vzdelávania a výchovy na základnej škole, najmä v oblasti mimoškolskej a záujmovej činnosti. Poslaním žiackeho parlamentu je pomoc pri riešení výchovno-vzdelávacích problémov, navrhovanie opatrení na zlepšenie činností v škole, hľadanie spoločných postupov v organizovaní mimoškolskej činnosti žiakov, zlepšovanie vzájomných vzťahov žiakov a pedagógov v škole.**

***Článok 1***

**Základné ustanovenia**

1. Školský parlament (ďalej len ŠP) sa zriaďuje pri Základná škole s materskou školou, Novozámocká 129 Nitra

***Článok 2***

**Pôsobnosť a poslanie ŠP**

1. ŠP je zriadený podľa ZÁKONA č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov § 26 a v súlade s ustanovením vyhlášky Ministerstva školstva, vedy, výskumu a športu Slovenskej republiky č. 230/2009Z. z., ktorou sa mení vyhláška č.291/2004 Z. z., určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci Základnej školy s materskou školou, Novozámocká 129 Nitra.

2. ŠP je iniciatívnym a poradným samosprávnym orgánom, ktorý sa **vyjadruje a presadzuje verejné záujmy žiakov v oblasti výchovy a vzdelávania** tak, aby pri tom neporušovala iné zákony platné v Slovenskej republike.

3. Plní funkciu kontaktu medzi žiakmi a vedením školy.

***Článok 3***

**Činnosť ŠP**

1. Školský parlament reprezentuje žiakov základnej školy a zastupuje ich záujmy vo vzťahu k riaditeľovi, vedúcim pedagogickým zamestnancom alebo vedúcim odborným zamestnancom a navonok.

2. ŠP sa vyjadruje k závažným skutočnostiam, ktoré sa vzťahujú k práci školy, vyjadruje sa k návrhom a opatreniam školy v oblasti výchovy a vzdelávania a **podáva návrhy** na mimoškolské činnosti a podujatia, ktoré **zároveň organizuje**.

3. ŠP rieši problémy a sťažnosti žiakov **s vedením školy**. Zastupuje žiakov vo vzťahu k vedeniu školy. Predkladá im svoje stanoviská a návrhy, **žiakov zastupuje i navonok**.

4. ŠP prijíma, konzultuje a iniciuje návrhy na zveľadenie školy.

5. ŠP iniciuje školskú záujmovú činnosť.

6. ŠP podieľa sa na **dodržiavaní školského poriadku**.

7. ŠP je **schopný uznášania**, ak je na jej zasadnutí **prítomná nadpolovičná väčšina všetkých členov**. Na platné uznesenie je potrebný súhlas nadpolovičnej väčšiny prítomných členov ŠP.

8. ŠP sa zúčastňuje podujatí organizovaných v spolupráci s mestom, s krajom, ak to je možné a ak spĺňajú určité kompetencie.

9. ŠP prostredníctvom obecného mládežníckeho parlamentu môže spolupracovať (ak to bude umožnené) s ďalšími školskými parlamentmi.

***Článok 4***

**Zloženie ŠP a spôsob voľby ŠP**

1. ŠP má **6 členov**.

2. Členmi ŠP sú **zastupovaní všetci žiaci školy**.

3. ŠP má predsedu a jedného podpredsedu, čestným členom je riaditeľka školy.

4. Predsedu a podpredsedu ŠP si spomedzi seba zvolia členovia ŠP.

6. Z každej voľby sa robí **zápisnica**, ktorá musí byť **predložená vedeniu školy**.

7. **Na zasadnutí** školského parlamentu sa zúčastňuje **aj pedagogický zamestnanec určený riaditeľkou školy**, ktorý nemá hlasovacie právo, dohliada na riadny priebeh zasadnutí a dodržiavanie štatútu školského parlamentu a informuje spolu s predsedom školského parlamentu vedúcich zamestnancov školy o záveroch zasadnutia školského parlamentu.

8. **Na priebeh volieb dohliada rada školy**, ktorá vyhlási voľby do školského parlamentu do 30dní od ustanovenia školského parlamentu. Rada školy poverí koordinátora školského parlamentu organizovaním volieb. Vyhlásenie volieb, zápisnice a výsledky volieb škola zverejní na svojom webovom sídle a na úradnej tabuli školy. Voľby musia prebehnúť **tajným hlasovaním**. O voľbách vyhotoví koordinátor zápisnicu, ktorú predloží riaditeľovi školy a rade školy.

9. **Predsedu (aj podpredsedu) školského parlamentu volia na prvom zasadnutí školského parlamentu členovia školského parlamentu** tajným hlasovaním z členov školského parlamentu. Na zvolenie predsedu školského parlamentu sa vyžaduje nadpolovičná väčšina hlasov všetkých členov školského parlamentu.

10. Ak viacerí kandidáti získajú rovnaký počet hlasov a z toho dôvodu zostane mandát neobsadený, vyhlásia sa nové voľby na príslušný mandát, v ktorých môžu kandidovať len títo

dotknutí kandidáti. Členom školského parlamentu sa stane ten kandidát, ktorý vo voľbách získal najvyšší počet hlasov.

13. **Funkčné obdobie** predsedu a členov školského parlamentu sa ustanovuje **na 13 mesiacov**.

14. Školský parlament je schopný sa uznášať, ak je na jeho zasadnutí prítomná nadpolovičná väčšina všetkých členov. Na platné uznesenie školského parlamentu je potrebný súhlas nadpolovičnej väčšiny prítomných členov školského parlamentu.

***Článok 5***

**Práva a povinnosti člena ŠP**

1. Člen **má právo**:

a. voliť a byť volený,

b. byť informovaný o všetkých skutočnostiach, ktoré sú predmetom rokovania ŠP a slobodne sa k nim vyjadrovať,

c. hlasovať ku všetkým uzneseniam ŠP,

d. predkladať vlastné návrhy, námety, prípadne materiály na rokovanie ŠP.

2. Člen **má povinnosti**:

e. je povinný zúčastňovať sa zasadnutí ŠP. **Neospravedlnená účasť na dvoch po sebe nasledujúcich zasadnutiach** sa hodnotí ako nezáujem o výkon funkcie a neplnenie povinností člena ŠP a má za následok automatické vylúčenie z funkcie. Taktiež môže byť vylúčený z funkcie aj pri hrubom porušovaní štatútu, školského poriadku a pravidelnom neplnení si svojich povinností v rámci ŠP.

f. je povinný zabezpečiť ochranu osobných údajov chránených všeobecne záväznými právnymi predpismi.

3. Z každého zasadnutia sa vyhotoví zápisnica a spolu s prezenčnou listinou sa archivujú.

***Článok 6***

**Povinnosti predsedu ŠP**

1. Predseda ŠP je štatutárnym orgánom, ktorý **riadi činnosť ŠP a koná v jej mene**.

2. Predseda ŠP zvoláva, pripravuje a riadi zasadnutia ŠP.

3. Pri uznášaní má predseda ŠP jeden platný hlas tak, ako aj každý iný člen ŠP.

4. Predseda ŠP je povinný informovať vedenie školy o pripravovaných podujatiach.

***Článok 7***

**Povinnosti podpredsedu ŠP**

1. Podpredseda ŠP **zastupuje predsedu ŠP** a napomáha jeho činnosti v prípade potreby.

2. Pri uznášaní má podpredseda ŠP jeden platný hlas tak, ako aj každý iný člen ŠP.

***Článok 8***

**Finančné zabezpečenie ŠP**

1. ŠP zabezpečuje svoju činnosť v súlade s ustanovením Vyhlášky Ministerstva školstva, vedy, výskumu a športu Slovenskej republiky č. 230/2009 Z. z., ktorou sa mení vyhláška č.291/2004Z. z., určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení, po dohode s vedením školy (riaditeľ školy).

2. ŠP **nemá vlastný majetok**.

3. ŠP má právo legálne vlastný majetok nadobudnúť.

***Článok 9***

**Záverečné ustanovenia**

1. **ŠP zasadá aspoň raz za mesiac**, vždy vo vopred určený deň, po dohode s predsedom ŠP, ktorý následne tento dátum oznámi aj ostatným členom ŠP.

2. Tento štatút bol prerokovaný a schválený na zasadnutí ŠP dňa 30.09.2022(o zasadnutí je vyhotovená zápisnica č. 3) a od tohto dňa nadobúda účinnosť.

V Nitre dňa 30.09.2022 .............................................

Predseda ŠP

..............................................

Koordinátor ŠP

Predložené vedeniu školy:

V Nitre dňa 30.09.2022 .............................................

Riaditeľka školy